تورکیه جمهوریت باشقانی رجب طیب اردوغان، 3 دسامبر معلول‌لار گونو موناسیبتیله بیر مساژ یاییب.
اردوغان، معلول‌لارین ایدمان، اینجه‌صنعت، ادبیات، سیاست، تحصیل و ایش دونیاسیندا گؤستردیک‌لری باشاری‌لاری نومونه گؤستردی و بو قارداش‌لاریمیزین، چتین‌لیک‌لری آشا‌راق الده ائتدیک‌لری اوغورلار بیزلری غورورلانیر. اونلارین حیات‌لارینی آسان‌لاش‌دیرا‌جاق هر آددیمدا یان‌لاریندا اولماق هامیمیزین بورجودور" دئدی.
باش ناظیر بینا‌لی ایلدیریم دا، یایدیغی مساژدا، جمعیت ایچینده شرف‌لی، فعال و برابرحقوق‌لو بیر رول اویناماغین، معلول- معلول اولمایان بوتون اینسان‌لارین ان طبیعی حاقی اولدوغونو وورغولاییب،
معلول وطنداش‌لاریمیزین داها یاخشی یاشاما‌لاری، ثمره‌لی و فعال شخص‌لر کیمی توپلوم حیاتیندا یئر آلماق اوچون 15 ایلدیر کی بوتون ایمکان‌لاریمیزی سفربر ائدیریک. معلول وطنداش‌لاریمیزین حیاتا سئوینجی ایله حیاتا توتولما‌لاری و بیر چوخ اوغور معجزه‌سینه ایمضا آتما‌لاری بیزی حدین‌دن آرتیق ممنون ائدیر". ایفاده‌سینی ایستیفاده ائتدی.
معلول‌لارین قابیلیت و تجروبه‌لری اساسیندا ایستیقامتلندیریلمه‌لری و حیاتین هر ساحه‌سینده وارلیق گؤسترمه‌لری‌نین، اجتماعی زنگینلیگین داها دا آرتماسینی تامین ائدجگینه ایشاره ائدن ایلدیریم، مانعه‌سیز بیر دونیا اوچون هر کسی ان یوکسک سویه‌ده مسئولیت گؤتورمه‌یه دعوت ائتدی.
